****

**ОУ “Св.Св. Кирил и Методий “ с. Равда общ. Несебър ул.“Черноморска “№1 тел./факс 0554 66550**

**УТВЪРЖДАВАМ:**

**Таня Петкова**

 ***Директор***

**СИСТЕМА ЗА ВЗАИМОДЕЙСТВИЕ**

**МЕЖДУ УЧИТЕЛИ, УЧЕНИЦИ, РОДИТЕЛИ И**

**МЕДИЦИНСКИ ЛИЦА**

**I. ВЗАИМОДЕЙСТВИЕ МЕЖДУ УЧИТЕЛИ, УЧЕНИЦИ, РОДИТЕЛИ И МЕДИЦИНСКИ ЛИЦА В УЧИЛИЩЕ**

1.Всеки родител предоставя на класните ръководители в началото на учебната година /или при промяна/ информация за личния лекар на детето си- име, адрес на практиката, телефонен номер, име и тел.номер на заместващия лекар. Класните ръководители вписват данните за личния лекар в дневника на паралелката.

2. В началото на всяка учебна година родителите предоставят на медицинското лице в училище талон за проведен медицински преглед за актуалното здравно състояние на ученика.

3.Учениците или техните родители уведомяват класните ръководители и учителите за възникнал здравословен проблем още в деня на посещение на личния лекар.

4.Медицинските бележки, издадени от личния лекар на ученика, задължително да имат амбулаторен номер, диагноза с посочен код на заболяването и подпис на родител. .Ако не съдържат едно от посочените неща, класният ръководител се свързва с личния лекар на детето и родителя, с цел установяване на достоверността на документа.

5. При инцидент с ученици, при който е възникнала нужда от медицинска помощ, първо се търси съдействието на медицинското лице в училище, а при отсъствие на мед. лице- да се търси личен лекар или „Спешна помощ“.**Едновременно с това да се информират и родителите на детето.**

6.През учебната година да се проведат здравни беседи от медицинско лице, включително и от лични лекари на ученици по теми, съобразени с възрастовите особености на децата и потребностите им.

7.През учебната година да се проведе поне едно практическо обучение за действията на учители и ученици и мед. лице при възникване на екстремна ситуация, изискваща оказване на помощ на пострадал и намесата на лекар.

8. Класните ръководители да планират за часа на класа поне една беседа за случаите, при които се използва телефон 112 за бърза реакция при необходимост в спешна ситуация.

**II.СЛУЧАИ, В КОИТО УЧИТЕЛИТЕ ЗАДЪЛЖИТЕЛНО ТРЯБВА ДА ПОТЪРСЯТ МЕДИЦИНСКОТО ЛИЦЕ В УЧИЛИЩЕ:**

1. При видимо неразположение на ученика в училище по време на учебен час или междучасие, независимо дали детето има конкретни оплаквания или търси помощ от учителя.

2.При инцидент с дете.

3.Ако дете е станало жертва на насилие или свидетел на насилие.

4.Ако забележи някакво отклонение от обичайното поведение на детето или необичайно поведение с агресивни прояви.

5.Ако детето често отсъства от училище с медицинска бележка.

**Едновременно с това във всички случаи да се информират и родителите.**

**III.СЛУЧАИ, В КОИТО РОДИТЕЛИТЕ ЗАДЪЛЖИТЕЛНО ТРЯБВА ДА ПОТЪРСЯТ УЧИТЕЛИТЕ НА УЧЕНИКАВ УЧИЛИЩЕ:**

1.За да го информират за претърпян инцидент с детето.

2.За да информират за промяна в здравословното състояние на детето и необходимостта от продължително лечение.

3.При тежко инфекциозно заболяване на детето.

**IV.СЛУЧАИ, В КОИТО УЧЕНИЦИТЕ ЗАДЪЛЖИТЕЛНО ТРЯБВА ДА ПОТЪРСЯТ УЧИТЕЛИТЕ И ЛИЧНИТЕ СИ ЛЕКАРИ:**

1.Ако не се почувства добре в училище или вкъщи.

2.Ако е станал жертва на насилие или свидетел на насилие.

3.Ако вкъщи е преживял насилие или е станал свидетел или жертва на насилие в семейството.

4.Ако има някакви оплаквания, които не са обичайни или някаква промяна във физическото развитие го притеснява.

5.Ако друго дете му е споделило, че е било жертва на насилие или не се чувства добре.

***НАСТОЯЩИЯТ ДОКУМЕНТ ДА СЕ ДОВЕДЕ ДО ЗНАНИЕТА НА УЧИТЕЛИТЕ И УЧЕНИЦИТЕ В УЧИЛИЩЕ.***

***ДА СЕ ПУБЛИКУВА НА ИНТЕРНЕТ СТРАНИЦАТА НА УЧИЛИЩЕТО.***

***ДА СЕ ДОВЕДЕ ДО ЗНАНИЕТО НА ЛИЧНИТЕ ЛЕКАРИ ЧРЕЗ РОДИТЕЛИТЕ НА УЧЕНИЦИТЕ.***